מבקר מערכת הביטחון

יחידת מבקר מערכת הביטחון היא יחידה במשרד הביטחון המשמשת כגוף ביקורת על מערכת הביטחון, לרבות צה"ל, יחידות הסמך המסווגות והבלתי מסווגות של משרד הביטחון, וכן התאגידים הממשלתיים שבאחריות שר הביטחון. מבקר מערכת הביטחון מתמנה בהחלטת ממשלה על ידי המלצה של שר הביטחון וכפוף לו במישרין, הרמטכ"ל ומנכ"ל משרד הביטחון רשאים להציע נושאים לביקורות.

הקמת היחידה
הבסיס להקמת היחידה הונח כבר ב-1956 על ידי ראש הממשלה ושר הביטחון דוד בן-גוריון. על פי חזונו של בן-גוריון, נחוץ שמערכת הביטחון תהיה נתונה לביקורת ופיקוח על ידי בעל תפקיד, אשר אינו כפוף לאיש מלבד שר הביטחון.

היחידה הוקמה בשנת 1976 כחלק מלקחי מלחמת יום הכיפורים ובעקבות המלצות ועדת אגרנט. על פי החלטת הרמטכ"ל ושר הביטחון שבאה לידי ביטוי בהוראות הפיקוד העליון (2.0607): היחידה "מהווה גוף ביקורת, פיקוח וייעוץ, שבאמצעותו עומדים שר הביטחון, הרמטכ"ל ומנכ"ל משרד הביטחון על הכשירות, הכוננות, הסבירות והחוקיות של פעילות מערכת הביטחון על כל מרכיביה."

תפקידי היחידה
הביקורת נערכת במכלול תחומים ארגוניים ומבצעיים בצה"ל, במשרד הביטחון, בגופי מערכת הביטחון האזרחית, ובגופים שמשרד הביטחון משתתף בהנהלתם או תומך בהם בהקצבות כספיות.

חזונה של יחידת מבקר מערכת הביטחון הוא להוות גוף ביקורת מרכזי ומשפיע במערכת הביטחון, לצורך מימוש יעדיה ולשיפור מוכנותה. ייעוד היחידה לסייע לשר הביטחון לפקח על פעילות המערכת, לטובת ביצוע משימותיה ועמידה ביעדיה, באמצעות ביקורות ומתן חוות דעת וייעוץ מקצועיים.

תפקידיה המרכזיים של יחידת מבקר מערכת הביטחון:
 לבצע ביקורות מטעם שר הביטחון בצה"ל, במשרד הביטחון וביחידות הסמך, לבדוק את היערכותם ומוכנותם למימוש יעדיהם ומשימותיהם, וכן לתרום לשיפור תפקודם.
 לערוך ביקורות מטעם שר הביטחון בתאגידים ובתעשיות הביטחוניות העובדות עם משרד הביטחון, ובגופים הזוכים לתמיכה מתקציב משרד הביטחון.
 לקיים ביקורות ופיקוח ובקרה בתחומי ניהול הסיכונים, הציות ומימוש המדיניות, תלונות של הציבור, טוהר המידות ומניעת הונאות, ולהציג בפני השר את הממצאים.
 לדווח לשר הביטחון על הממצאים, הליקויים וכשלי הניהול, החלטות שגוית והסיכונים העולים מהפיקוח והביקורות.
 להצביע בפני הרמטכ"ל, מנכ"ל משרד הביטחון ובכירים נוספים במשרד הביטחון ובצה"ל על הממצאים, הליקויים והסיכונים העולים מהביקורות והפיקוח. כמו כן, להמליץ על הדרך לתיקונם, למניעת הישנותם ולשיפור המערכת.
 לייעץ לשר הביטחון, בהתאם לצורך, בתחומים העולים מפעילויות הביקורת, הבקרה והפיקוח.
 לספק לשר הביטחון, בהתאם לצורך, חוות דעת מקצועית לגבי ממצאי הביקורת, הפיקוח והבקרה.

בעלי תפקידים ונהלים
מרבית מבקרי מערכת הביטחון היו קציני צה"ל בדימוס, בהם סא"ל, אל"ם, שלושה תא"לים וארבעה אלופים.

למבקר שני סגנים:
 הסגן האזרחי הבכיר המשמש גם כממלא מקום המבקר
 הסגן הצבאי בדרגת תת-אלוף

היחידה נחלקת למחלקות וצוותים בפיקוד קצינים בדרגת אלוף-משנה. בין השאר:
 מחלקת ביקורת יחידות צה"ל
 צוות כשירות וכוננות

בצה"ל, מקבל סגן הרמטכ"ל את דו"חות המבקר לפעולה, והוא האחראי לרכז ולעקוב אחר הטיפול בהם.

בסוף שנת 2011 הוקמה בצה"ל יחידת מבקר פנים-ארגונית בראשה מבקר הכפוף ישירות לרמטכ"ל וייעודו להוות מבקר פנימי שייבחן את תחומי הכשירות בצה"ל, מוכנותו של צה"ל, כוננותו למילוי משימותיו ואופן ניהולו התקין והיעיל של הארגון. כמו כן נקבע שהוא ירכז עבודת המטה לצורך הכנת התייחסות צה"ל הרשמית לדו"חות מבקר המדינה ולדו"חות מבקר מערכת הביטחון.

מבקרי מערכת הביטחון
 תמונה  שם תקופת כהונה  תפקידם קודמים שר ביטחון ממנה 70px  סא"ל (מיל.) שמעון אבידן  1976–1977 מפקד חטיבת גבעתי במלחמת העצמאות שמעון פרס 70px  אל"ם (מיל.) יהודה נאות  1977–1980 מפקד אגד ארטילרי 214 ועוצבת כידון עזר ויצמן 70px  אלוף (מיל.) רפאל ורדי  1 בדצמבר 1980–1981 מתאם פעולות הממשלה בשטחים וראש אגף כוח האדם מנחם בגין 70px  אלוף (מיל.) מאיר זורע  1981–1984  ראש אגף המטה הכללי ואלוף פיקוד הצפון; ראש רשות מקרקעי ישראל, נציב קבילות החיילים וחבר הכנסת (1977–1978) אריאל שרון 70px  אלוף (מיל.) שלמה אראל  1 ביולי 1984–1 בינואר 1988 מפקד חיל הים משה ארנס 70px אלוף (מיל.) משה גדרון  1 בינואר 1988–2002 ראש אגף כוח האדם  יצחק רבין 70px  תא"ל (מיל.) יוסי ביינהורן  1 באוגוסט 2002–1 באפריל 2010 עוזר הרמטכ"ל והסגן הצבאי של המבקר  בנימין בן אליעזר 70px  חגי טננבאום-ארז  1 באפריל 2010–1 במאי 2018  מבקר משרד התחבורה  אהוד ברקלא ממוסגר|96x96 פיקסליםתא"ל (מיל.) איתן דהן  1 במאי 2018– 2022 מפקד בית הספר להנדסה צבאית והסגן הצבאי של המבקר; שימש במקביל כממלא מקום נציב קבילות החיילים (ינואר 2019–פברואר 2021) אביגדור ליברמן70px  תא"ל (מיל.) יאיר וולנסקי  10 ביוני 2022 ואילך  מפקד חטיבה 401, הסגן הצבאי של המבקר בני גנץ

קישורים חיצוניים
מבקר מערכת הביטחון, באתר משרד הביטחון

הערות שוליים

קטגוריה:משרד הביטחון
קטגוריה:מערכת הביטחון הישראלית